Ixef VI Tuddsa tadamsant s tuẓẓut yeddan yid-s, amedya deg unebdu d tibḥirin n izegza, am ṭumaṭic d texsayt, claḍa, igumma n dellaɛ, d ufeqqus,......atg. Tilawin n taddart n At Ɛisa Uyeḥya d tid yettwasnen s tuẓut n tebḥirin ad naf “Nna Ṣaliḥa ” i xeddmen tibḥirin deg yiwen n umkan iwumi qqaren “Tala n Wasif ”, deg-s tetteẓẓu ifelfel, ṭṭumaṭic d texsayt d wekbal, aɣbalu n waman n “Nna Ṣaliḥa” d aman id d-yusan si “Tala n Wasif” id yekkan deg “Udrar n Tmuqit”. Llant daɣennni tlawin i ixeddmen tibḥirin di “Tala n Teblaḍin” id-yezgan deg udrar, am “Nna Waṛdya” d “Nna karima” deg-s teẓẓunt leṣnaf n yizegza yemxallafen, tilawin-agi tessent tibḥirinnsent siṛfuɛen maci s targa.